es fr fr fr en gl gl gl gl gl gl gl gl gl gl gl gl gl ca gl gl gl gl gl gl es gl gl gl gl gl gl gl gl gl gl gl gl gl gl en gl gl gl en es en gl gl gl gl pt gl gl gl gl gl gl gl gl es gl gl gl es es gl gl gl gl gl en es es gl gl gl en pt ca gl en es pt en fa tr en
Juan José Nieto Roig recibe o Premio Conde de Cartagena de investigación traslacional da Real Academia Nacional de Medicina de España | ragc
Bioloxía e Ciencias da Saúde
Matemáticas, Física e Ciencias da Computación
Á Transferencia de Tecnoloxía de Galicia
Discursos de Inauguración de Curso
Juan José Nieto Roig recibe o Premio Conde de Cartagena de investigación traslacional da Real Academia Nacional de Medicina de España
by Eva Fernández | Xan 12, 2022 | Noticias, Novas
O académico numerario da sección de Matemáticas, Física e Ciencias da Computación da Real Academia Galega de Ciencias (RAGC), Juan José Nieto Roig, recibiu onte o Premio Conde de Cartagena de investigación traslacional da Real Academia Nacional de Medicina de España. O galardón recoñece o seu traballo titulado ‘Aproximacións interdisciplinarias e ciencia integral na loita contra a COVID-19 e futuras epidemias’. O acto celebrouse onte martes, 11 de xaneiro, por streaming. Desde a RAGC felicitamos sinceramente ao noso compañeiro pola distinción.
A Fundación da Real Academia Nacional de Medicina de España convoca anualmente o certame de premios da RANME co fin de recoñecer publicamente o labor, a entrega, o traballo e a traxectoria dos profesionais da medicina española. A convocatoria 2021 engloba un total de 23 distincións que se outorgan en 8 categorías diferentes. En concreto, o Premio Conde de Cartagena é un dos nove que se engloban na categoría de investigación.
Catedrático de Análise Matemática da USC
Nieto é catedrático de Análise Matemática da Universidade de Santiago (USC). É director do Instituto de Matemáticas da USC e coordinador do grupo de investigación sobre Ecuacións Diferenciais. Foi bolseiro Fulbright na Universidade de Texas. Os seus principais intereses en temas de investigación e divulgación son o estudio dos sistemas dinámicos, a modelización matemática a as súas aplicacións a problemas reais e biomédicos.
Foi editor-xefe da revista Nonlinear Analysis: Real World Applications e na actualidade é editor-xefe de Fixed Point Theory and Applications e  editor, entre outras, do Journal of Mathematical Analysis and Applications, International Journal of Biomathematics e do Journal of the Franklin Institute.
Figura nas últimas edicións da lista publicada por Clarivate Analytics (antes Thomsom Reuters) dos Investigadores Altamente Citados desde o ano 2014.  Tamén é avaliador e asesor de distintos organismos e axencias nacionais e internacionais e membro, entre outros, fundador da CorBI Foundation (Coruña Biomedical Investigation Foundation) e do Comité Científico da Fundación Gadea por la Ciencia.
O Día da Ciencia en Galicia celébrase o 6 de outubro en Santiago cun acto dedicado á figura de Juan Rof Codina, impulsor da veterinaria en Galicia e España
A RAGC recoñece a traxectoria de cinco científicas e científicos galegos coas Medallas de Investigación 2022
Carmen Álvarez Lorenzo aborda a importancia dos medicamentos personalizados no seu ingreso como académica numeraria da RAGC
Ángel Carracedo, Premio Otero Pedrayo 2022
Éxito da charla e visita guiada ao fondo Rof Codina
I Ciclo de Conferencias Científicas Aida Fernández Ríos
Gañadores dos Premios de Investigación Ernesto Viéitez 2020 da RAGC
Categorías Seleccionar categoría Foto album gal Novas
Real Academia Galega de Ciencias
15782, Santiago de Compostela, A Coruña
De luns a venres, de 9:00 a 14:00 horas e de 16:00 a 18:00 horas.
Todos os dereitos reservados: Real Academia Galega de Ciencias (RAGC) ®